Zita Furková

Zita Furková, vyd. Veselá (* 6. marec 1940, Hradište pod Vrátnom) je slovenská herečka a režisérka.

V roku 1962 absolvovala štúdium herectva na Vysokej škole múzických umení v Bratislave. Po skončení školy pôsobila dva roky (1962 - 1963) ako členka činohry Divadla Jozefa Gregora Tajovského vo Zvolene. Ďalšie sezóny strávila v Krajskom divadle v Trnave a v Divadle Andreja Bagara v Nitre. Od roku 1968 - 1971 bola členkou činoherného súboru Divadelného štúdia (Divadlo na korze) v Bratislave. Do roku 1990 pôsobila v Divadle Nová scéna v Bratislave.

Furková je výrazná charakterová herečka, ktorá vynikajúco stvárňuje najmä rozporuplné, netransparentné charaktery, často v tragikomických situáciách.

Je zakladateľkou Divadla Astorka Korzo '90. V rokoch 1990 - 1991 bola aj jeho umeleckou šéfkou. Je majiteľkou dabingových štúdií – Atiz a Artefakt a majiteľkou videoštúdia Artkrea. 

Okrem herectva sa venuje aj réžii a autorskej tvorbe. V divadle režírovala hru Frederica Garcíu Lorcu: Dom Bernardy Alby. Je nositeľkou ceny Igric za rok 1998 za herecký výkon v kategórii televízna dramatická tvorba (hra Priateľstvá padajúceho lístia).

 Filmografia 
 1961: Most na druhú stranu (sprievodkyňa)
 1962: Výlet po Dunaji (Marta)
 1966: Koliesko (mama)
 1967: Cézar a detektívi (Indiánka)
 1970: Zločin slečny Bacilpýšky (Bacilpýška)
 1971: Dosť dobrí chlapi (poštárka)
 1982: Pavilón šeliem (Jurášová)
 1982: Smrť pána Golužu (Perička)
 1984: Kráľ Drozdia brada (herečka, kuchárka)
 1984: Návrat Jána Petru (Mária Chebeňová-Brezová)
 1986: Kdo se bojí, utíká (Mižikárová)
 1986: Poznám takú bylinku - TV film
 1986: Kohút nezaspieva (pôrodná baba Babjaková)
 1989: Sedím na konári a je mi dobre (funkcionárka)
 1989: Vážení přátelé, ano (Jírova žena)
 1990: Svědek umírajíciho času 
 2003: Jesenná (zato) silná láska (réžia)
 2007 - súčasnosť: Ordinácia v ružovej záhrade (Zlatica Kamenická)

 Iné projekty 

 Externé odkazy 
 ČSFD.cz - Zita Furková (česky) 
 FDb.cz - Zita Furková (česky)
 IMDb.com - Zita Furková 
 Kinobox - Zita Furková (česky)

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenské divadelné režisérky
Kategória:Členovia Divadla Jozefa Gregora Tajovského
Kategória:Nová scéna
Kategória:Slovenskí podnikatelia
Kategória:Osobnosti z Hradišťa pod Vrátnom
Kategória:Držitelia ceny Igric
Kategória:Laureáti Pribinovho kríža II. triedy